ΙΛΙΑΔΑ

Εισαγωγή

* Ιλιάδα + Οδύσσεια =
  + Τα αρχαιότερα έπη που μας παραδόθηκαν ολόκληρα.
  + Τοποθετούνται χρονικά στο δεύτερο μισό του 8ου αιώνα π.Χ.
* Έκταση της Ιλιάδας:
  + 15.693 στίχοι
  + Χωρίζεται σε 24 ραψωδίες, η καθεμία από τις οποίες δηλώνεται με ένα κεφαλαίο γράμμα του ελληνικού αλφαβήτου.

**Ιλιάδα και Ιστορία**

* Το περιεχόμενο της Ιλιάδας έχει ηρωικό χαρακτήρα.
  + Αναφέρεται σε ένα ένδοξο παρελθόν, γεμάτο ηρωικές πράξεις.
* Αναφέρεται στην μυκηναϊκή εποχή, στο τέλος της οποίας έγινε ο Τρωικός πόλεμος (12ος αιώνας π.Χ.).
  + Αλλά πολλές λεπτομέρειες της καθημερινής ζωής είναι παρμένες από τα χρόνια στα οποία έζησε ο ποιητής.
  + Αρκετές φορές ο ποιητής προσθέτει στοιχεία φανταστικά και εξωπραγματικά.
* Η Ιλιάδα δεν αποτελεί ιστορική πηγή, αφού στηρίζεται σε μυθικά στοιχεία και στοιχεία από την εποχή του ποιητή, αντί της μυκηναϊκής περιόδου στην οποία αναφέρεται.
* Σκοπός της Ιλιάδας:
  + Ο ποιητής επεδίωκε να ευχαριστήσει το ακροατήριό του.

**Περιεχόμενο, θέμα και δομή της Ιλιάδας**

* **Θέμα**: Η οργή (μήνις) του Αχιλλέα μετά τη σύγκρουσή του με τον αρχιστράτηγο τον Αχαιών, τον Ατρείδη (= γιος του Ατρέα) Αγαμέμνονα.
* **Περιεχόμενο**:
  + Αφορμή του θυμού: Η μοιρασιά των λαφύρων.
    - Ο Αγαμέμνονας είχε πάρει ως πολεμικό λάφυρο τη Χρυσηίδα, κόρη του ιερέα του Απόλλωνα, Χρύση. Έπειτα από παράκληση του Χρύση, ο Απόλλωνας έστειλε λοιμό (=αρρώστια) στο στρατόπεδο των Αχαιών, για να τους τιμωρήσει για την αρπαγή της Χρυσηίδας. Έτσι, ο Αγαμέμνονας υποχρεώθηκε να επιστρέψει την Χρυσηίδα στον πατέρα της. Απαίτησε, όμως, να πάρει αυθαίρετα ως λάφυρο τη Βρυσηίδα, που ήταν το πολεμικό λάφυρο του Αχιλλέα. Το γεγονός αυτό προσέβαλε τον Αχιλλέα, ο οποίος σε μια έκρηξη θυμού και ύστερα από μια έντονη σύγκρουση αποφασίζει να αποχωρήσει από τον πόλεμο μαζί με τους Μυρμιδόνες.
    - Ο Αχιλλέας επανέρχεται στη μάχη προς το τέλος του πολέμου, όταν ο Έκτορας σκότωσε τον φίλο του Πάτροκλο. Τότε ο Αχιλλέας, διψασμένος για εκδίκηση, θέλει να σκοτώσει τον Έκτορα (Τρώας).
* Η Τροία ονομαζόταν αλλιώς Ίλιον. Από εκεί πήρε το όνομά της η Ιλιάδα.

|  |  |
| --- | --- |
| ΘΕΜΑ | ΠΕΡΙΕΧΟΜΕΝΟ |
| **Η μῆνις του Αχιλλέα**, η οποία δίνει αφορμή στον ποιητή να παρουσιάσει έναν πόλεμο που διήρκησε 10 χρόνια. | **Ο πόλεμος της Τροίας**.   * Ο ποιητής καλύπτει μόνο 51 μέρες από όλον τον πόλεμο. |

* Το έπος τελειώνει με τον θάνατο και τον ενταφιασμό του Έκτορα, του βασικού υπερασπιστή της Τροίας.
* Μέσα από την αφήγηση των 51 ημερών γίνονται αναφορές στο παρελθόν με αναδρομές και εγκιβωτισμένες (ένθετες, αφηγήσεις που παρεμβάλλονται μέσα στην κεντρική αφήγηση) διηγήσεις παλαιών γεγονότων, καθώς και προαναγγελίες για το μέλλον.\

**Διαφορές Ιλιάδας-Οδύσσειας**

|  |  |
| --- | --- |
| Ιλιάδα | Οδύσσεια |
| * Δραματική πυκνότητα (εξαιτίας του νεαρού της ηλικίας του ποιητή) | * Αφηγηματικό ύφος (εξαιτίας των γηρατειών του ποιητή) |
| * Το παραμυθικό στοιχείο λείπει από την Ιλιάδα.   + Οι μύθοι της έχουν ηρωικό περιεχόμενο, αλλά η δράση εντοπίζεται σε έναν πραγματικό κόσμο, απαλλαγμένο από τέρατα και φανταστικές περιπέτειες.   + Ακόμα και οι θεοί της έχουν ανθρώπινες διαστάσεις και η συμπεριφορά τους συχνά ελάχιστα διαφέρει από αυτή των ανθρώπων. | * Μοιάζει με ναυτικό παραμύθι, σε παράξενους τόπους με εξωπραγματικά όντα. |
| * Ο θεσμός της βασιλείας βρίσκεται στην ακμή του.   + Κλειστή αριστοκρατική τάξη | * Καθρεφτίζει μια νεότερη εποχή, όταν ο θεσμός της βασιλείας παρακμάζει   + Οι ήρωες ανήκουν σε όλα τα κοινωνικά στρώματα |
| * Θεοί: εγωιστές και άδικοι | * Θεοί: γεμάτοι πάθη |
| * Αχιλλέας: διακατέχεται από ορμητικότητα, έλλειψη μέτρου, μυϊκή δύναμη   + Έχει πολεμικό χαρακτήρα | * Οδυσσέας: Διακατέχεται από εξυπνάδα, επιμονή, καρτερικότητα, εφευρετικότητα   + Έχει ήρεμο και ειρηνικό χαρακτήρα |